《次韵刘耘庐》
宋代·赵文

江南有故事，极热介秋夏。
空斋得幽景，众绿天所画。
对景惬余情。谈文及兹暇。
山风吹池月，不似城中夜。
百年易过花，万事庶生蔗。
羲和如走马，疾急不可靶。
何妨奴严光，讵肯吏侯霸。
一笑且披襟，新凉自无价。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。